**REZULTATI PODUZETNIKA U DJELATNOSTI TRGOVINE NA MALO IGRAMA I IGRAČKAMA U SPECIJALIZIRANIM PRODAVAONICAMA U RAZDOBLJU OD 2015. DO 2019. GODINE**

U razdoblju od 2015. do 2019. godine, prema podacima iz obrađenih godišnjih financijskih izvještaja za statističke i dr. potrebe, u djelatnosti trgovine na malo igrama i igračkama u specijaliziranim prodavaonicama broj poduzetnika kretao se između 22 i 27. Inače, broj poduzetnika bio je svake godine veći od navedenoga, ali nisu svi poduzetnici redoviti u sastavljanju i predaji godišnjeg financijskog izvještaja te za takve podaci nisu dostupni. Primjerice, u 2019. godini bila su aktivna 32 poduzetnika[[1]](#footnote-1), ali njih 10 nije ispunilo zakonom propisanu obvezu[[2]](#footnote-2). U međuvremenu su tri društva brisana, ali osnivaju se i nova pa je tako u 2020. godini osnovano pet društava[[3]](#footnote-3). Broj zaposlenih se smanjio sa 150 (2015.), na 119 zaposlenih (2019.).

Da su poduzetnici u djelatnosti trgovine na malo igrama i igračkama u specijaliziranim prodavaonicama u krizi nalazimo potvrdu i u padu prihoda. Najveći ukupni prihodi u proteklih pet godina ostvareni su 2015. godine (53,2 milijuna kuna), a najmanji 2019. godine (40,1 milijun kuna), što je 24,7% manje u odnosu na 2015. godinu. Od 22 poduzetnika u djelatnosti trgovine na malo igrama i igračkama u specijaliziranim prodavaonicama, u 2019. godini njih 13 (59,1%) poslovalo je s dobiti, dok je 9 (40,9%) iskazalo gubitak razdoblja. U prethodnim godinama taj je omjer bio nepovoljniji, s iznimkom 2017. godine.

**Tablica 1. Osnovni financijski rezultati poslovanja poduzetnika u djelatnosti 47.65 – Trgovina na malo igrama i igračkama u specijaliziranim prodavaonicama, za razdoblje od 2015. do 2019. god.** (iznosi u tis. kuna)

|  |  |
| --- | --- |
| **Opis** | **Razred djelatnosti 47.65**(tekuće razdoblje iz godišnjeg financijskog izvještaja) |
| **2015.** | **2016.** | **2017.** | **2018.** | **2019.** | **Indeks****2019./15.** |
| Broj poduzetnika  | 25 | 27 | 22 | 27 | 22 | 88,0 |
| Broj dobitaša  | 12 | 14 | 14 | 14 | 13 | 108,3 |
| Broj gubitaša  | 13 | 13 | 8 | 13 | 9 | 69,2 |
| Broj zaposlenih  | 150 | 139 | 119 | 113 | 119 | 79,3 |
| Ukupni prihodi  | 53.222 | 52.143 | 41.091 | 49.936 | 40.090 | 75,3 |
| Ukupni rashodi  | 51.970 | 51.603 | 40.655 | 49.865 | 54.745 | 105,3 |
| Dobit prije oporezivanja  | 1.640 | 1.379 | 670 | 824 | 1.097 | 66,9 |
| Gubitak prije oporezivanja  | 388 | 839 | 233 | 753 | 15.752 | 4.057,6 |
| Porez na dobit  | 331 | 264 | 88 | 121 | 129 | 39,0 |
| Dobit razdoblja  | 1.310 | 1.115 | 582 | 706 | 968 | 74,0 |
| Gubitak razdoblja  | 388 | 839 | 233 | 756 | 15.752 | 4.057,7 |
| **Dobit (+) ili gubitak (-) razdoblja** | **921** | **276** | **349** | **-50** | **-14.784** | -  |
| Izvoz  | 3.356 | 2.384 | 1.172 | 4.014 | 162 | 4,8 |
| Uvoz  | 5.837 | 2.812 | 3.127 | 610 | 1.366 | 23,4 |
| Trgovinski saldo (izvoz minus uvoz)  | -2.480 | -428 | -1.955 | 3.404 | -1.204 | 48,5 |
| Investicije u novu dugotrajnu imovinu[[4]](#footnote-4) | 1.093 | 193 | 5 | 0 | 5 | 0,4 |
| Prosječne mjesečne neto plaće po zaposlenom (u kn) | 3.088 | 2.892 | 3.161 | 3.354 | 2.961 | 95,9 |

*Izvor: Fina – Registar godišnjih financijskih izvještaja*

Poduzetnici u trgovini na malo igrama i igračkama u specijaliziranim prodavaonicama ostvarili su pozitivan konsolidirani financijski rezultat (neto dobit) od 2015. do 2017. godine te je nakratko izgledalo da je maloprodajna trgovina na malo igrama i igračkama izašla iz krize, čiji uzroci leže i u konkurenciji, internetskoj trgovini, trgovačkim i diskontnim lancima koji prodaju igračke. Naime, u 2018. i 2019. godini ponovno su iskazali neto gubitak, kao i u razdoblju od 2011. do 2014. godine. Najveći neto gubitak ostvaren je 2019. godine kada je iznosio 14,8 milijuna kuna, na što je najviše utjecao mikro poduzetnik bez zaposlenih, one2play maloprodaja d.o.o. u stečaju[[5]](#footnote-5), s iskazanih 15,2 milijuna kuna gubitka.

**Tablica 2. Dobit/gubitak razdoblja** **one2play d.o.o. i one2play maloprodaja d.o.o. u stečaju, 2011.-2019. g.**

*(iznosi u tisućama. kuna)*

| **Opis** | **2011.** | **2012.** | **2013.** | **2014.** | **2015.** | **2016.** | **2017.** | **2018.** | **2019.** |
| --- | --- | --- | --- | --- | --- | --- | --- | --- | --- |
| one2play d.o.o.[[6]](#footnote-6) | -2.227 | -24.725 | -8.794 | -1.099 | -10.936 | -108 | - | - | - |
| one2play maloprodaja d.o.o. u stečaju | - | 1.647 | -9.164 | -9.164 | -994 | - 524 | - 6 | - 2 | - 15.234 |

*Izvor: Fina – Registar godišnjih financijskih izvještaja*

Na negativan konsolidirani financijski rezultat u 2018. godini najviše je utjecao rezultat društava: PRODIS MALOPRODAJA d.o.o. u stečaju[[7]](#footnote-7) (gubitak 269.872 kn), P. MAXI d.o.o. u stečaju[[8]](#footnote-8) (gubitak 154.354 kn) i TOYS4PLAY d.o.o. u stečaju[[9]](#footnote-9) (gubitak 144.779 kn).

**Tablica 3. Top pet poduzetnika po ukupnim prihodima u 2019. g. u razredu djelatnosti 47.65** (iznosi u tisućama kn)

| **Rang** | **OIB** | **Naziv** | **Sjedište** | **Broj zaposlenih** | **Ukupni prihodi** | **Dobit razdoblja** |
| --- | --- | --- | --- | --- | --- | --- |
| 1. | 44225131109 | EUROM DENIS MALOPRODAJA d.o.o. | Zagreb | 68 | 25.641 | 18 |
| 2. | 72438732598 | INTEKS PROMET d.o.o. | Zagreb | 9 | 4.168 | 191 |
| 3. | 98327101901 | B100 d.o.o. | Dugo Selo | 14 | 2.062 | 246 |
| 4. | 35738990355 | KVORUM d.o.o. | Novalja | 9 | 1.924 | 109 |
| 5. | 86371887921 | ĐOĐO j.d.o.o.[[10]](#footnote-10) | Poreč | 0 | 1.426 | 28 |
| **Ukupno top pet poduzetnika** | **100** | **35.222** | **592** |
| **Ukupno svi poduzetnici NKD 47.65** | **119** | **40.090** | **968** |
| **Udio top pet poduzetnika u razredu djelatnosti NKD 47.65** | **84,0%** | **87,9%** | **61,2%** |

*Izvor: Fina – Registar godišnjih financijskih izvještaja*

Među 22 poduzetnika u djelatnosti trgovine na malo igrama i igračkama u specijaliziranim prodavaonicama u 2019. godini i u cijelom promatranom razdoblju, najveće ukupne prihode ostvario je mali poduzetnik EUROM DENIS MALOPRODAJA d.o.o. iz Zagreba (25,6 milijuna kuna), što je 64,0% ukupnih prihoda promatrane djelatnosti. Navedeno društvo imalo je i najveći broj zaposlenih, njih 68, kojima je obračunata prosječna mjesečna neto plaća u iznosu od 3.107 kuna.

**Slika 1. EUROM DENIS MALOPRODAJA d.o.o. prvi je među poduzetnicima u djelatnosti NKD 47.65 prema ukupnom prihodu i broju zaposlenih u 2019. godini**



*Izvor: Financijska agencija, servis* [*info.BIZ*](https://www.fina.hr/info.biz)

Prosječna mjesečna neto obračunata plaća zaposlenih kod poduzetnika u djelatnosti trgovine na malo igrama i igračkama u specijaliziranim prodavaonica u 2019. godini iznosila je 2.961 kunu i bila je 4,1% manja u odnosu na početnu promatranu godinu (2015.) te 49,1% manja od prosječne mjesečne neto plaće zaposlenih kod poduzetnika na razini RH (5.815 kuna).

[*Info.BIZ*](https://www.fina.hr/info.biz) *servis pruža uvid u informacije o uspješnosti poslovanja i financijskom položaju svih poslovnih subjekata te o poslovnoj okolini u kojoj oni djeluju. Najveća je i najažurnija baza poslovnih informacija za više od* ***824.000 poslovnih subjekata******iz više od 30 izvora****. Omogućuje brže, jednostavnije i sigurnije donošenje poslovnih odluka, sustavno praćenje klijenata, olakšava izradu poslovnih analiza te praćenje trendova i prepoznavanje potencijala na tržištu.*

***Ako ste zainteresirani i želite ugovoriti uslugu ili kupiti veći broj paketa****:* *prodaja@fina.hr*

***Ako trebate korisničku podršku****: 0800 0080,* *info@fina.hr*

1. Izvor: Financijska agencija, [servis info.BIZ](https://www.fina.hr/info.biz). Preuzeto 2. prosinca 2020. g. [↑](#footnote-ref-1)
2. Za takve je obveznike [Zakonom o računovodstvu i podzakonskim aktima](https://www.fina.hr/zakoni-i-podzakonski-propisi), propisana novčana kazna. [↑](#footnote-ref-2)
3. Aranea toys d.o.o., BABYROOM j.d.o.o., FP TRGOVINA j.d.o.o., IZOSPIN j.d.o.o., MINI GENIE d.o.o. Izvor: Financijska agencija, [servis info.BIZ](https://www.fina.hr/info.biz). Preuzeto 2. prosinca 2020. g. [↑](#footnote-ref-3)
4. Pozicija iz GFI-a (iz obrazaca do 2016.) - "Investicije u novu dugotrajnu imovinu" istovjetna je poziciji "Bruto investicije samo u novu dugotrajnu imovinu" u obrascima GFI-a 2016. - 2019. [↑](#footnote-ref-4)
5. Društvo je osnovano 2012. g. u postupku odvajanja od društva one2play d.o.o. Trgovački sud u Zagrebu 17. travnja 2015. g. otvorio je stečajni postupak nad one2play maloprodaja d.o.o. Izvor: Sudski registar, www.sudreg.pravosudje.hr, preuzeto 1. prosinca 2020. g. [↑](#footnote-ref-5)
6. Društvo nije podnijelo GFI za 2015. g. te se iskazani podaci odnose na rezultate iskazane u GFI-u za 2016. g, stupac – prethodna godina (2015.). Trgovački sud u Zagrebu brisao je one2play d.o.o. u stečaju 19. rujna 2016. Izvor: Sudski registar, preuzeto 30. studenoga 2019. g. [↑](#footnote-ref-6)
7. Trgovački sud u Zagrebu 9. prosinca 2019. godine brisao je PRODIS MALOPRODAJA d.o.o. u stečaju. Izvor: Sudski registar, www.sudreg.pravosudje.hr, preuzeto 2. prosinca 2020. g. [↑](#footnote-ref-7)
8. Trgovački sud u Zagrebu 24. srpnja 2018. godine brisao je P. MAXI d.o.o. u stečaju. Izvor: Sudski registar, www.sudreg.pravosudje.hr, preuzeto 2. prosinca 2020. g. [↑](#footnote-ref-8)
9. Trgovački sud u Zagrebu 16. srpnja 2020. godine brisao je TOYS4PLAY d.o.o. u stečaju. Izvor: Sudski registar, www.sudreg.pravosudje.hr, preuzeto 2. prosinca 2020. g. [↑](#footnote-ref-9)
10. Trgovački sud u Pazinu 31. srpnja 2020. godine brisao je ĐOĐO j.d.o.o. Izvor: Sudski registar, www.sudreg.pravosudje.hr, preuzeto 2. prosinca 2020. g. [↑](#footnote-ref-10)